ddrg/super_eurlex huggingface dataset:
(5)

Poskytovateľ služieb vykazovania údajov by mal predložiť svoju žiadosť orgánu ESMA s cieľom zabezpečiť harmonizované uplatňovanie kritérií pre uvedenú výnimku. Počas prvej fázy uplatňovania by mal orgán ESMA určiť, či je poskytovateľ služieb vykazovania údajov oprávnený na výnimku z dohľadu vykonávaného orgánom ESMA. Ak sa uplatňujú kritériá pre výnimku, orgán ESMA by mal žiadosť postúpiť príslušnému vnútroštátnemu orgánu. V tom prípade by orgán ESMA nemal účtovať žiadny poplatok. Fixné poplatky súvisiace s udelením povolenia orgánom ESMA by sa mali rozdeliť na poplatok za žiadosť, ktorý by sa mal vzťahovať na posúdenie úplnosti žiadosti, a poplatok za povolenie. Postup udeľovania povolení by sa mal dokončiť do šiestich mesiacov.
(12)

Na základe štatistických údajov zhrnutých v tabuľke 1 Komisia zistila, že počet hliníkových kolies dovezených z Maroka do Únie sa v období od 1. decembra 2021 do 30. apríla 2022, t. j. po začatí daného prípadu, zvýšil o 43 % v porovnaní s obdobím od 1. decembra 2020 do 30. apríla 2021, t. j. v porovnaní s rovnakým obdobím v predchádzajúcom roku a časťou obdobia prešetrovania (obdobie prešetrovania je od 1. októbra 2020 do 30. septembra 2021). Okrem toho bol priemerný mesačný objem dovozu z Maroka do Únie v období od 1. decembra 2021 do 30. apríla 2022 o 92 300 jednotiek vyšší než priemerný mesačný objem dovozu do Únie počas obdobia prešetrovania.
(274)

Na základe uvedených skutočností a vzhľadom na minulú a súčasnú situáciu spôsobujúcu ujmu výrobnému odvetviu Únie by neexistencia opatrení s najväčšou pravdepodobnosťou viedla k značnému nárastu subvencovaného dovozu dotknutého výrobku z Indie za ceny spôsobujúce ujmu, čo by viedlo k ešte vyšším stratám pre výrobcov z Únie. Komisia preto dospela k záveru, že ak by uplynula platnosť opatrení, s najväčšou pravdepodobnosťou by to viedlo k značnému nárastu subvencovaného dovozu z Indie za ceny spôsobujúce ujmu a pravdepodobne by došlo k pokračovaniu značnej ujmy.
(71)

Pokiaľ ide o ceny z Indie do tretích krajín, Komisia ich preskúmala na základe vývozných štatistík v databáze Global Trade Atlas (ďalej len „GTA“) na úrovni číselného znaku KN, t. j. 7303 00 30. Na základe týchto štatistík Komisia zistila, že trh Únie je naďalej atraktívny z hľadiska svojej veľkosti a cien, keďže ide o zďaleka najdôležitejší vývozný trh pre indických výrobcov rúrok z tvárnej liatiny, ktorý predstavuje 40 % ich celkového vývozu. Vývoz do Únie je navyše 25-krát vyšší ako vývoz na druhý najväčší vývozný trh Indie, ktorým je Katar. Podiel vývozu do Kataru predstavuje len 2 % celkového indického vývozu. Napokon dovozné ceny indických vyvážajúcich výrobcov na trh Únie boli počas obdobia revízneho prešetrovania o niečo vyššie ako ceny do iných krajín. V dôsledku toho, ak by uplynula platnosť opatrení, vyvážajúci výrobcovia by mali motiváciu ešte viac zvýšiť svoj vývoz do Únie.
(26)

Súčasťou hodnotiaceho a monitorovacieho mechanizmu by mala byť robustná zložka pozostávajúca z ďalšieho postupu a monitorovania. Túto zložku by mala zabezpečovať Komisia v úzkej spolupráci s Radou a Európskym parlamentom podľa relevantného prípadu a bez toho, aby dochádzalo k neprimeranému zaťaženiu zúčastnených aktérov. Na hodnotenia by mali nadväzovať akčné plány. Pri vypracúvaní akčných plánov by mali hodnotené členské štáty v plnej miere zohľadniť možnosti financovania poskytované Úniou a čo najlepšie uvedené zdroje využiť. V záujme urýchlenia tohto procesu by mala Komisia predložiť svoje preskúmanie primeranosti akčných plánov napríklad vo forme listu. Ak útvary Komisie nepovažujú akčný plán za primeraný, dotknutý členský štát by mal predložiť do jedného mesiaca od doručenia preskúmania revidovaný akčný plán, aby sa tak zabezpečili včasné nadväzujúce opatrenia. Členské štáty by mali Komisii a Rade predkladať správy o plnení úloh pri vykonávaní akčných plánov spravidla každých šesť mesiacov. Komisia by však mala byť schopná stanoviť iné intervaly podávania správ vrátane dlhších intervalov, napríklad v prípadoch keď sa v hodnotení uviedli len zistenia typu „potrebné zlepšenie“.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Spreewälder Gurkensülze“ by sa mal zapísať do registra,
(8)

Všeobecný súd tiež uviedol, že úroveň odstránenia ujmy sa stanovila na základe porovnania zahŕňajúceho váženú priemernú dovoznú cenu vyvážajúcich výrobcov zaradených do vzorky, ktorá bola náležite upravená o dovozné náklady a clá a ktorá bola použitá na účely výpočtu cenového podhodnotenia (9) (10). Následne skonštatoval, že nemožno vylúčiť, že keby nedošlo k metodickej chybe v súvislosti s podhodnotením cien žiadateľa, rozpätie ujmy výrobného odvetvia Únie by sa bolo stanovilo na ešte nižšej úrovni, než je úroveň stanovená v predmetných nariadeniach, a dokonca nižšej úrovni, než je dumpingové rozpätie alebo suma napadnuteľných subvencií, ktoré sú stanovené v predmetných nariadeniach. V takom prípade by sa v súlade s článkom 9 ods. 4 základného antidumpingového nariadenia a článkom 15 ods. 1 základného antisubvenčného nariadenia mala výška príslušných ciel znížiť na sadzbu, ktorá by bola primeraná na odstránenie ujmy (11) (12).
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Queso de Acehúche“ by sa mal zapísať do registra,
Podrobná činnosť: Ekonomická činnosť (vysoká úroveň podrobnosti), veľkostná trieda, stav v oblasti inovácií

Kombinované členenie podľa ekonomickej činnosti (podrobné), veľkostnej triedy na základe počtu zamestnaných osôb (súčet zamestnancov a samostatne zárobkovo činných osôb) a stavu v oblasti inovácií Členenie podľa činnosti: agregáty sekcií a divízií NACE, ako aj sekcie a divízie NACE: B + C + D + E + 46 + H + J + K + 71 + 72 + 73, B + C + D + E, B, C, 10 + 11 + 12, 13 + 14 + 15, 16 + 17 + 18, 19 + 20 + 21, 22 + 23, 24 + 25, 26 + 27 + 28, 29 + 30, 31 + 32 + 33, D, E, 36 + 37; 38 + 39, 46 + H + J + K + 71 + 72 + 73, 46, H, 49 + 50 + 51, 52 + 53, J, 58 + 59 + 60, 61 + 62 + 63, K, 71, 72, 73, 71 + 72 + 73. Členenie podľa veľkostnej triedy na základe počtu zamestnaných osôb (súčet zamestnancov a samostatne zárobkovo činných osôb) (len za B + C + D + E + 46 + H + J + K + 71 + 72 + 73, B+C+D+E, B, C, D, E, 46 + H + J + K + 71 + 72 + 73, 46, H, J, K, 71 + 72 + 73): spolu, 10 – 49, 50 – 249, 250 alebo viac zamestnaných osôb. Stav v oblasti inovácií: všetky podniky v populácii (spolu), podniky aktívne v oblasti inovácií (2), podniky neaktívne v oblasti inovácií.
(1)

Určenie hodnôt nepriamych expozícií voči klientovi vyplývajúcich zo zmlúv o derivátoch a zo zmlúv o kreditných derivátoch na účely veľkej majetkovej angažovanosti by sa malo líšiť od metódy výpočtu hodnoty expozície používanej na účely kapitálových požiadaviek založených na rizikách, ako sa uvádza v nariadení (EÚ) č. 575/2013, pretože zlyhanie podkladového nástroja by namiesto straty mohlo priniesť zisk. Hodnota nepriamej expozície by preto mala byť závislá od straty (t. j. kladná hodnota expozície) alebo zisku (t. j. záporná hodnota expozície), ktoré by vyplynuli z potenciálneho zlyhania jej podkladového nástroja. V rámci režimu pre veľkú majetkovú angažovanosť stanoveného v štvrtej časti nariadenia (EÚ) č. 575/2013 môžu inštitúcie v prípade expozícií v obchodnej knihe vzájomne započítať kladné a záporné pozície v rovnakých finančných nástrojoch alebo za určitých okolností v rôznych finančných nástrojoch emitovaných daným klientom. Celková čistá expozícia voči jednotlivému klientovi sa zohľadní len v prípade, ak je kladná. Podobne by sa celková čistá expozícia voči danému klientovi po zahrnutí nepriamych expozícií voči tomuto klientovi vyplývajúcich zo zmlúv o derivátoch alebo zo zmlúv o kreditných derivátoch priradených do obchodnej knihy mala zohľadniť len v prípade, ak je kladná. S cieľom predísť akémukoľvek vzájomnému započítaniu akejkoľvek nepriamej expozície vyplývajúcej zo zmlúv o derivátoch alebo zo zmlúv o kreditných derivátoch priradených do neobchodnej knihy by sa každá záporná hodnota nepriamej expozície vyplývajúcej z týchto pozícii mala nastaviť na nulu.
(43)

Značná miera vlastníctva čínskej vlády pretrváva najmä v odvetví ocele, ktorá je hlavnou surovinou na výrobu prešetrovaného výrobku. Mnohí z najväčších výrobcov ocele sú vo vlastníctve štátu. Niektorí z nich sa konkrétne uvádzajú v „Pláne na prispôsobenie a modernizáciu oceliarskeho priemyslu na roky 2016 – 2020“. Čínska štátom vlastnená spoločnosť Shanxi Taiyuan Iron & Steel Co. Ltd. (ďalej len „Tisco“) na svojom webovom sídle napríklad uvádza, že je „obrovským železiarskym a oceliarskym gigantom“, z ktorého „sa stal výnimočne rozsiahly železiarsky a oceliarsky komplex, ktorý je prepojený s podnikaním v oblasti ťažby železnej rudy, výroby, spracúvania, dodávok železa a ocele a obchodovania so železom a s oceľou (23)“. Spoločnosť Baosteel je ďalší veľký čínsky štátny podnik, ktorý sa zaoberá výrobou ocele a je súčasťou nedávno konsolidovanej spoločnosti China Baowu Steel Group Co. Ltd. (predtým Baosteel Group a Wuhan Iron & Steel) (24) .. Hoci sa odhaduje, že nominálny rozdiel medzi počtom štátom vlastnených podnikov a súkromných spoločností je takmer vyrovnaný, z piatich čínskych výrobcov ocele zaradených do rebríčka desiatich najväčších svetových výrobcov ocele sú štyri štátom vlastnené podniky (25). Hoci podiel desiatich najväčších výrobcov na celkovej produkcii odvetvia predstavoval v roku 2016 len približne 36 %, čínska vláda si zároveň v tom istom roku stanovila cieľ do roku 2025 konsolidovať 60 až 70 % výroby ocele približne do desiatich veľkých podnikov (26). Čínska vláda zopakovala tento úmysel v apríli 2019, keď oznámila vydanie usmernení o konsolidácii oceliarskeho priemyslu (27). Takáto konsolidácia môže zahŕňať nútené fúzie ziskových súkromných spoločností so štátom vlastnenými podnikmi, ktoré dosahujú horšie výsledky (28).
(10)

S cieľom poskytnúť používateľom bezpečných a chránených parkovacích plôch transparentnosť a istotu by parkovacie plochy mal certifikovať nezávislý certifikačný orgán, a to v súlade s postupmi vymedzenými na úrovni Únie. Postupy certifikácie v rámci auditov, opätovných auditov a neohlásených auditov bezpečných a chránených parkovacích plôch by sa mali jasne konkretizovať, aby sa zabezpečilo, že prevádzkovatelia parkovacích plôch budú vedieť, ako požiadať o certifikáciu alebo opätovnú certifikáciu. Malo by sa takisto zabezpečiť, aby sa zaviedli primerané postupy, keď sa zistí, že bezpečná a chránená parkovacia plocha už nezodpovedá úrovni služby alebo bezpečnosti, pre ktorú bola certifikovaná.
(5)

Cieľom systému hmotnostnej bilancie je znížiť administratívne zaťaženie pri preukazovaní súladu s kritériami udržateľnosti a úspor emisií skleníkových plynov tým, že sa umožní miešanie surovín a palív s odlišnými vlastnosťami udržateľnosti a že sa umožní flexibilná zmena pripísania vlastností udržateľnosti dodávkam odobratým z takejto zmesi. V záujme zabezpečenia transparentnosti je miešanie v rámci systému hmotnostnej bilancie možné, ak napríklad suroviny patria do tej istej skupiny výrobkov. Skupina výrobkov môže zahŕňať napríklad rôzne druhy nepotravinového celulózového materiálu s podobnými fyzikálnymi a chemickými vlastnosťami, podobnou výhrevnosťou a/alebo podobnými konverznými faktormi alebo druhy lignocelulózového materiálu zahrnuté v časti A písm. q) prílohy IX k smernici (EÚ) 2018/2001. Panenské rastlinné oleje používané na výrobu biopalív a biokvapalín môžu patriť do tej istej skupiny výrobkov. Suroviny, ktoré možno použiť na výrobu biopalív, biokvapalín a palív z biomasy, na ktoré sa vzťahujú odlišné pravidlá týkajúce sa ich podielu na dosahovaní cieľov v oblasti energie z obnoviteľných zdrojov, by sa však vo všeobecnosti nemali považovať za súčasť tej istej skupiny výrobkov, pretože by sa tým mohli ohroziť ciele smernice (EÚ) 2018/2001, v ktorej sa uplatňuje diferencované zaobchádzanie s biopalivami, biokvapalinami a palivami z biomasy na základe suroviny, z ktorej sa vyrábajú. V prípade plynných palív sa prepojená sieť EÚ považuje za jeden samostatný systém hmotnostnej bilancie. Plynné palivá vyrábané a spotrebúvané mimo siete alebo prostredníctvom izolovaných miestnych distribučných sietí sa majú považovať za samostatné systémy hmotnostnej bilancie. Okrem toho sa vyžadujú ochranné opatrenia na zaistenie konzistentnosti tvrdení o udržateľnosti pri vývoze palív do tretích krajín, v ktorých sa neuplatňuje systém hmotnostnej bilancie. Na tento účel by systém hmotnostnej bilancie mal zahŕňať aj informácie o množstvách palív, v prípade ktorých neboli stanovené žiadne vlastnosti udržateľnosti, a dodávky palív necertifikovaným subjektom sa zohľadnia v systéme hmotnostnej bilancie na základe fyzikálnej povahy dodaných palív.
(18)

Žiadatelia a výrobné odvetvie Únie boli informovaní o základných skutočnostiach a úvahách, na základe ktorých sa považovalo za vhodné priznať spoločnostiam Fujian Billion Polymerization Fiber Technology Industrial Co., Ltd. a Zhejiang Sanwei Material Technology Co., Ltd. sadzbu antidumpingového cla uplatniteľnú na spolupracujúce spoločnosti nezaradené do vzorky v rámci pôvodného prešetrovania.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Cidre du Perche/Perche“ by sa mal zapísať do registra,
(8)

Úrad prijal 24. novembra 2021 v súlade s článkom 11 nariadenia (EÚ) 2015/2283 vedecké stanovisko s názvom „Safety of hydrothermally treated kernels from edible Jatropha curcas L. (‘Chuta‘) as a novel food pursuant to Regulation (EU) 2015/2283“ [Bezpečnosť hydrotermálne upravených jadier z jedlej odrody druhu Jatropha curcas L. („Chuta“) ako novej potraviny podľa nariadenia (EÚ) 2015/2283] (12).
2.

Dezinfekčný cyklus: — Výrobky musia byť pred použitím zriedené v pitnej vode. — Miera riedenia a doba kontaktu závisia na zvažovanom použití. Prečítajte si opis aplikačnej metódy súvisiacej s každým použitím. — Záverečné opláchnutie (pitnou vodou) je povinné: po dezinfekcii sa ošetrené povrchy opláchnu vodou a voda sa vypustí do kanalizácie. Výnimky nájdete v opise aplikačnej metódy súvisiacej s každým použitím. Meta SPC 2: Dezinfekčné postupy zahmlievaním Výrobok SOPUROXID 3.2 je tekutý dezinfekčný prostriedok, ktorý sa má aplikovať (po zriedení na 40 %) zahmlievaním na dezinfekciu povrchov vzduchom a v interiéroch ho môžu používať len profesionálni používatelia. Vždy skontrolujte kompatibilitu výrobkov s tvrdými/neporéznymi povrchmi, ktoré sa majú dezinfikovať. Výrobok SOPUROXID 3.2 bol vyvinutý a preukázaný ako účinný (prostredníctvom štúdií účinnosti vykonaných podľa normy NF T 72 281) pomocou jedného zariadenia HYSPRAY pre miestnosti s objemom od 30 do 150 m3 ( objem na jednu aplikáciu a jedno zariadenie) s prietokom 0,047 ml/min/m3. Je možné použiť iné zariadenia. Musia byť navrhnuté tak, aby fungovali spolu s výrobkami na báze PAA a zabezpečovali tvorbu hmly schopnej zotrvať vo vzduchu a za predpokladu, že tieto zariadenia spĺňajú nasledujúce charakteristiky: 1) Veľkosť častice (stredne veľká kvapôčka): od 1 do 15 μm 2) Prietok: 0,047 ml/min/m3 3) Aplikačná dávka: 5,6 ml/m3 4) Objem miestnosti od 30 do 150 m3 a jednu aplikáciu a jedno zariadenie (stredne veľká kvapôčka) (t. j. difúzna doba od 5 do 30 minút) — Dezinfekcia vzduchom by sa mala robiť až po dôkladnom vyčistení a opláchnutí. Povrchy, ktoré sa majú dezinfikovať, by sa mali pred dezinfekciou vysušiť. Venujte prosím pozornosť otvoreniu dvierok skriniek. Skontrolujte teplotu a relatívnu vlhkosť vzduchu v miestnosti (má byť od 40 do 80 %), aby ste dosiahli optimálnu úroveň účinnosti výrobku. — Miestnosť, v ktorej sa robí zahmlievanie, je počas zahmlievania dobre utesnená, žiadny používateľ nie je prítomný: Pred započatím dezinfekčného cyklu zahmlením je ošetrovaná miestnosť utesnená. Všetky bezpečnostné úlohy spojené s vykonaním dekontaminácie sa zverujú používateľovi, ktorý absolvoval potrebné zaškolenie. Prvým z krokov je vypnutie vzduchotechnických jednotiek a zatvorenie prívodu a vratného toku vzduchu, aby sa výrobok nerozšíril do ostatných miestností. Dvere smerom von z priestoru sa potom uzamknú a ak spoje nie sú dostatočne tesné, utesnia sa lepiacou páskou. Prednostne zvoľte oranžovú pásku alebo pásku jasnej farby na upútanie pozornosti na oznam „Zákaz vstupu, prebieha dezinfekcia miestnosti“. Používajte len v priestoroch neprístupných pre verejnosť a spoločenské zvieratá.“ — Používateľ musí vždy vykonať mikrobiologickú validáciu dezinfekcie v priestoroch, ktoré sa majú dezinfikovať (alebo vo vhodnej „štandardnej miestnosti“, ak je to vhodné) so zariadeniami, ktoré sa majú použiť, po čom je možné vypracovať protokol pre dezinfekciu týchto miestností a použiť ho neskôr. Každé zariadenie alebo konkrétna inštalácia sa pri nastavovaní systematicky validuje.
(171)

Ako sa uvádza v odôvodnení 40, výrobné odvetvie Únie vyrábajúce hliníkové kolesá je dodávateľom pre výrobcov automobilov a ich činnosť závisí od postupov obstarávania riadených týmito veľkými spoločnosťami. Vymenovanie dodávateľov hliníkových kolies, a teda stanovenie skutočných dodávok, prebieha niekoľko rokov pred výrobou automobilov, čo by malo výrobnému odvetviu hliníkových kolies poskytovať čas na prispôsobenie svojej priemyselnej výroby. V prípade potreby by výrobné odvetvie Únie vyrábajúce hliníkové kolesá dokázalo zvýšiť svoju kapacitu v relatívne krátkom čase, pretože požadovaná investícia sa netýka pecí ani lakovacích kabín, ale len odlievacích strojov, ktorých inštalácia je jednoduchá. Ak teda výrobcovia hliníkových kolies z Únie neinvestovali do dodatočnej výrobnej kapacity, bolo to skôr z dôvodu nedostatočného množstva budúcich zmlúv s výrobcami automobilov. Výrobné odvetvie Únie teda nemalo dostatočnú motiváciu na investovanie do dodatočných kapacít, pretože neexistoval predpoklad zvýšenia dopytu po ich výrobe. Okrem toho spotreba v Únii predstavovala v období prešetrovania 64,31 milióna kusov. Celková kapacita výrobného odvetvia Únie bola 61,29 milióna kusov, pričom celková výroba v Únii bola v období prešetrovania na úrovni 48,75 milióna kusov a vývoz výrobného odvetvia Únie predstavoval 2,71 milióna kusov. Z tohto dôvodu má už výrobné odvetvie Únie dostatočnú výrobnú kapacitu na pokrytie celkového dopytu po hliníkových kolesách v Únii. Toto tvrdenie bolo preto zamietnuté.
(23)

Aby sa zabezpečilo bezproblémové vykonávanie opatrení stanovených v tomto nariadení, ktoré sú potrebné na to, aby členské štáty mohli organizovať kontrolné kampane a súčasne dodržiavať opatrenia prijaté na riešenie pandémie ochorenia COVID-19, toto nariadenie by malo nadobudnúť účinnosť dňom jeho uverejnenia v Úradnom vestníku Európskej únie a malo by sa uplatňovať retroaktívne, aby sa členským štátom umožnilo vykonávať plánované zmeny od začiatku príslušnej kontrolnej kampane: opatrenia v kapitolách I a II a v kapitole III oddieloch 3 a 4 by sa mali začať uplatňovať od 1. januára 2022, čo zodpovedá roku podania žiadosti v integrovanom administratívnom a kontrolnom systéme alebo kalendárnemu roku v prípade podporných opatrení týkajúcich sa rozvoja vidieka, ktoré sú iné ako opatrenia pomoci na plochu alebo opatrenia pomoci na zvieratá, ako aj v prípade opatrení v sektore vinohradníctva a vinárstva; opatrenia v kapitole III oddieloch 1 a 2 by sa mali začať uplatňovať od 16. októbra 2021, čo zodpovedá rozpočtovému roku, a opatrenia v kapitole III oddiele 5 by sa mali začať uplatňovať od 1. augusta 2021, čo zodpovedá včelárskemu roku.
(2)

V článku 39 ods. 2 smernice 2014/65/EÚ sa vyžaduje, aby pobočky spoločností z tretích krajín, ktoré chcú poskytovať investičné služby alebo vykonávať investičné činnosti na území členského štátu, získali predchádzajúce povolenie od príslušného orgánu daného členského štátu. Takéto pobočky nesmú poskytovať investičné služby ani vykonávať investičné činnosti v iných členských štátoch, než je členský štát, v ktorom tieto pobočky získali povolenie. Európska komisia však môže prijať rozhodnutie o rovnocennosti v súlade s článkom 47 ods. 1 nariadenia Európskeho parlamentu a Rady (EÚ) č. 600/2014 (2), v ktorom uvádza, že právne mechanizmy a mechanizmy dohľadu danej tretej krajiny, pokiaľ ide o investičné spoločnosti, sú rovnocenné s tými, ktoré sa uplatňujú v Únii. V takom prípade by pobočky investičných spoločností, ktoré majú povolenie a ktoré patria do rozsahu pôsobnosti takéhoto rozhodnutia o rovnocennosti, naďalej podliehali dohľadu príslušného orgánu členského štátu, v ktorom sú tieto pobočky usadené, bez ohľadu na to, či poskytujú cezhraničné služby alebo vykonávajú cezhraničné činnosti. Preto treba zabezpečiť, aby formát oznamovania informácií uvedených v článku 41 ods. 3 smernice 2014/65/EÚ bol vhodný aj na oznamovanie informácií o takýchto cezhraničných službách a činnostiach uvedených pobočiek.
(3)

Je potrebné stanoviť metódu výpočtu správnych pokút podľa závažnosti nesúladu. Túto metódu by mali hospodárske subjekty vopred poznať. Správne pokuty by mali byť odrádzajúce, aby odradili hospodárske subjekty od porušovania požiadaviek nariadenia (EÚ) 2018/858, a primerané k závažnosti porušenia predpisov. Keďže správne pokuty sa majú ukladať za nevyhovujúce vozidlo, systém, komponent alebo samostatnú technickú jednotku, zodpovedajúco k tomu by sa mali zvážiť kritériá na výpočet pokuty. Pri výpočte správnych pokút by sa mala zohľadniť akákoľvek neoprávnená hospodárska výhoda získaná predajom alebo distribúciou nevyhovujúceho vozidla, ktorá by mohla narušiť hospodársku súťaž vo vzťahu k iným hospodárskym subjektom, ktoré dodržiavajú pravidlá. Pri posudzovaní závažnosti porušenia by sa mali zohľadniť aj prípadné straty, ktoré spotrebitelia utrpeli, napríklad aj pozmenením výkonu vozidla, ktoré vyplývajú z nesúladu, keďže takýto nesúlad môže ohroziť ochranu zdravia a bezpečnosti spotrebiteľov, o ktorú sa usiluje uvedené nariadenie. Výška správnych pokút by navyše mala byť primeraná počtu nevyhovujúcich vozidiel zaevidovaných v Únii alebo počtu nevyhovujúcich systémov, komponentov alebo samostatných technických jednotiek sprístupnených na trhu Únie.
(6)

Odchylne od uvedeného ustanovenia môžu členské štáty vyžadovať od emitentov na rastových trhoch MSP, aby do svojich zoznamov osôb, ktoré majú dôverné informácie, zahrnuli všetky osoby uvedené v článku 18 ods. 1 písm. a) nariadenia (EÚ) č. 596/2014. A predsa, vzhľadom na všeobecne menšie ľudské a finančné zdroje MSP sa považovalo za primerané používať formát, ktorý predstavuje menšiu administratívnu záťaž v porovnaní s formátom zoznamov osôb, ktoré majú dôverné informácie podľa článku 18 ods. 1 písm. a) nariadenia (EÚ) č. 596/2014, a obmedziť obsah zoznamov na to, čo je nevyhnutne potrebné na identifikáciu príslušných jednotlivcov. Tým, že sa od emitentov nevyžaduje, aby vo svojich zoznamoch uchovávali osobné kontaktné údaje osôb, ktoré majú dôverné informácie, by emitenti mali dostať výnimky zo zberu a aktualizácie údajov od osôb, ktoré majú dôverné informácie, pričom by príslušné vnútroštátne orgány zároveň neprišli o nástroj na identifikáciu osôb, ktoré manipulujú s dôvernými informáciami, a mali by stále možnosť ich kontaktovať prostredníctvom ich služobných kontaktných údajov. Uvedení emitenti by takisto mali mať možnosť uvádzať podrobné údaje o osobách, ktoré z dôvodu povahy svojej funkcie alebo pozície majú neustály prístup ku všetkým dôverným informáciám, v oddiele pre stále osoby, ktoré majú dôverné informácie, namiesto toho, aby do každého zoznamu dôverných informácií špecifických pre obchod alebo založených na udalosti dopĺňali osobné údaje týkajúce sa takýchto stálych osôb, ktoré majú dôverné informácie. Obsah takýchto oddielov pre stále osoby, ktoré majú dôverné informácie, by sa mal tiež obmedziť na to, čo je nevyhnutne potrebné na identifikáciu príslušných jednotlivcov.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Derecske alma“ by sa mal zapísať do registra,